Ekaitz Saralegi

Ekaitz Saralegi Mujika, pilota arloan Saralegi deituraz ezaguna (Amezketa, Gipuzkoa, 1979ko abuztuaren 14a) esku huskako pilotari profesional ohia da. Aurrelari aritzen zen, Asegarce enpresarekin. Estatistika ofizialen arabera, 1,80 metro luze luze da, eta 82 kilo pisatzen zuen. Estreinako partida profesionala 2001eko otsailaren 25ean jokatu zuen, Tolosako Beotibar pilotalekuan; 2015eko otsailaren 24an bukatu zitzaion Asegarcerekiko kontratua, eta enpresak, aurrez ezer jakinarazi gabe, ez zion kontratua berritu. Hasiera batean enpresak ez zion erretiratze partidarik antolatu,«Asegarcek ez dio kontratua berrituko Ekaitz Saralegiri», Berria, 2015-02-18.Joseba LEZETA: «Saralegiri ez dio kontraturik berrituko Asegarcek», Diario Vasco, 2015-02-17. baina gero egun bateko kontratua egin zion, 2015eko martxoaren lehenean bere herrikide Jokin Altunaren aurka jaioterrian erretiratze partida joka zezan.«Asegarcek ez dio kontratua berrituko», EITB.eus, 2015-02-19.

Pilotari langilea eta saiatua, ez zen jo handikoa, baina bai, ordea, oso erremate zehatzekoa; joko handia zuen aurre-aurreko koadroetan. Igor G. VICO: «La noche del cazador», Noticias de Navarra, 2013-10-19. Joseba LEZETA: «Ekaitz Saralegi demuestra más en un partido que otros en diez», Diario Vasco, 2006-08-01. Bere ibilbide profesionaleko azken bi denboraldietan lortu zituen emaitzarik onenak txapelketa nagusietan: hala 2013an nola 2014an, Lau eta Erdiko Txapelketa Nagusiko finalaurrekoetara heldu zen. Aimar Olaizolak kanporatu zuen bietan.

2013ko azaroaren 30ean jokatu zuen bere karrerako partida nabarmenena, beti bere jokorako egokiena izan duen txapelketan, lau eta erdikoan: lehenengo aldiz txapelketa nagusi bateko finalerdietaraino heldu zen, eta historia osoan lau eta erdiko txapelketa gehien irabazi dituen eta orduko txapelduna zen Aimar Olaizolaren aurka partida ikusgarria jokatuta galdu zuen, 22-18, Olaizola oso estu hartu eta gero (18-16 aurretik joan zen Saralegi). Zutik jarrita, txalo zaparrada luzea jo zioten zaleek Ekaitzi partidaren bukaeran. Javier LEONÉ: «No fue tan fácil como decían», Noticias de Navarra, 2013-12-01. Enrique ECHAVARREN: «Ekaitz, casi te sacan a hombros...», Diario Vasco, 2013-12-01. Igor G. VICO: «Saralegi se despidió el domingo en Amezketa: “Nunca se me olvidará”», Noticias de Navarra, 2015-03-03.

 Erreferentziak 

Kategoria:Baiko Pilotako pilotariak
Kategoria:Gipuzkoako pilotariak
Kategoria:Amezketarrak